NADYA B. nude in erotic NADYA gallery - MetArt.com
Nadya B. By Rylsky - Nadya - Exclusively on MetArt - See Over 2,300 Stunning Models Eerste slagoffers van Christchurch-slagting begrawe | Netwerk24
Eerste slagoffers van Christchurch-slagting begrawe
20 Maart 2019 11:05
’n Pa en seun is van die eerste slagoffers van die Nieu-Seelandse moskee-aanvalle wat Woensdag in ’n begraafplaas nie ver van die Linwood-moskee in Christchurch nie begrawe is.
Dié moskee was een van die plekke wat deur ’n enkele aanvaller aangeval is, berig Channel New Asia.
Khaled Mustafa (44) en sy 15-jarige seun, Hamza, is ter ruste gelê terwyl hul name oor ’n luidspreker uitgeroep is.
Die Mustafa-familie het verlede jaar as vlugtelinge uit Sirië in Nieu-Zeeland aangekom.
’n Jonger boetie, Zaid (13), is in die been gewond en het die begrafnis in ’n rolstoel bygewoon. Hy het saam met ander roubeklaers sy hande omhoog gehou.
Zaid Mustafa in ’n rolstoel op sy pa en broer se begrafnis. Hy is in die been gewond.Foto: Getti images
Volgens AFP het hy langs die graf gesê: “Ek behoort nie hier voor julle te staan nie. Ek moes langs julle gelê het.”
Jacinda Ardern, premier van Nieu-Seeland, het aan verslaggewers gesê dit is onbeskryflik erg dat die lede van ’n gesin, wat na hierdie land gekom het om veilig te wees, doodgeskiet is, berig SkyNews.
Die lyke van 30 van die 50 slagoffers wat in die aanval gesterf het, is aan hul families beskikbaar gestel om begrawe te word, het Ardern gesê. Daar is egter frustrasie in die gemeenskap omdat al die lyke nog nie aan die families besorg is nie want volgens die Moslem-gebruik moet ’n oorledene so gou as moontlik begrawe word.
Mohamed Safi (23), wie se pa, Matiullah Safi, in die Al Noor-moskee gesterf het, is ongelukkig omdat hulle nie genoeg inligting kry nie.
Volgens SkyNews het hy aan AFP gesê dat die owerhede net sê dat prosedures gevolg word.
Van die eerste slagoffers van die skietvoorval in Christchurch, Nieu-Seeland is Woensdag begrawe.Foto: Reuters
Mike Bush, Nieu-Seeland se kommissaris van polisie, het verduidelik dat die owerhede in elke geval die oorsaak van dood moet vasstel vir die howe om dit as moord te aanvaar.
“Jy kan nie iemand aan moord skuldig bevind sonder dat die oorsaak van die dood bepaal is nie. So dit is ’n baie omvangryke proses wat met die hoogste standaard afgehandel moet word.
Ardern het gesê ’n herdenkingsdiens vir die slagoffers word beplan, wat internasionale verteenwoordigers kan insluit.
Sy het gesê daar sal ’n stilte van twee minute wees presies ’n week ná die skietvoorval en dat die Moslems se tradisionele oproep om te bid oor die radio en TV uitgesaai sal word.
’n Groot tent is opgeslaan sodat familielede en vriende nog tyd saam met die oorledenes kon deurbring voordat hulle begrawe is.
Nog begrafnisse sal Woensdag gehou word.